fi fi fi fi fi fi fi fi fi fi fi fi fi fi fi et fi fi fi fi it fi fi fi fi fi fi fi fi fi fi fi fi en cs fi fi fi fi fi fi fi cs fi fi fi fi fi fi fi fi fi de fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi en fi fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi
Pitkään odotettu kesä pääsi vihdoin voitolle pohjoisesta ilmamassasta ja luonto on juuri nyt ehkä kauneimmillaan. Ennen varsinaista kesälomakauden käynnistymistä on hyvä pysähtyä hetkeksi miettimään kulunutta vuotta ja pohtia sitä, mitä jäljellä olevalla vuodella tekisikään.
Poliittinen arvaamattomuus ympäri maailmaa on ollut yksi suurista tekijöistä, joka on saanut runsaasti palstatilaa mediassa. Liike-elämän kannalta tämä on ollut kovin kiusallista, sillä arvaamattomuus on juuri sitä: sitä on vaikea etukäteen arvata. Ehkä jotain viitteitä on ollut luettavissa, mutta niihin reagoiminen olisi vaatinut erittäin suurta ketteryyttä ja toisaalta paljon on tapahtunut myös sellaista, jonka ennakoiminen olisi vaatinut jo toimivan kristallipallon.
Toinen iso juttu on ollut kyberasioiden näkyvyys. Näitä on toki ollut jo pidempään, mutta ehkä suurelle yleisölle ne ovat tulleet ennen kokemattomalla tavalla näkyviksi vaaleihin kohdistuneen informaatiovaikuttamisen, kiristysohjelmien sekä virtuaalivaluuttojen kautta. Kyberkomennot ja ohjauskäskyt eivät hirveästi valtioiden rajoista välitä, mikä tarkoittaa myös sitä, että meidän perinteinen Muumilaaksomme ei todellakaan sitä enää ole. Toisaalta, jos poliittinen arvaamattomuus oli vaikeasti hallittavaa, on tässä kyberissä jo tarjolla hopeareunuksinen pilvi: ison osan asioista voi huolellisella valmistautumisella varmistaa.
Asiakkaiden valta on myös merkittävä keskustelunaihe. Tähän liittyen kuulin juuri erinomaisen näkemyksen. Siinä todettiin, että paras asiakas ei ole se, joka ostaa eniten, vaan se, joka vaikuttaa positiivisesti suuren joukon ostokäyttäytymiseen. Erinomainen osoitus asiakaskokemuksen, jälkimarkkinoinnin ja sitouttamisen merkityksestä ajatuksen nopeudella toimivan sosiaalisen median aikakaudella.
Entä sitten tästä eteenpäin? Vuotta on vielä jäljellä puolikas ja ainakin sen uskallan sanoa, että jotain muutosta tulee vastaan melko suurella todennäköisyydellä. Muutosta sietävä ajatusmalli sekä valmius ja halu uuden oppimiseen ovat lukuina voittajajoukkueiden taktiikkakirjassa. Itselläni on tuossa parikin kirjaa odottamassa, ja samalla on syytä pitää silmät auki ajankohtaisten asioiden kanssa.
Valmistautumiseen kuuluu oleellisena osana myös riittävä lepo. Muista pysähtyä hetkeksi. Kävele metsässä; joku tutkimus osoitti sillä olevan aivan erityisen palauttava merkitys. Syö jossain uudessa ruokapaikassa. Tee jotain (vaikka ihan pientä) täysin uutta asiaa. Kaavoista poikkeaminen on monesti piristävää.
Kiitoksia kaikille kumppaneillemme taas upeasta lukuvuodesta ja odotetaan loistavia hetkiä ensi kaudeltakin.
Jani Kurhinen, ohjelman johtaja
EMBA Uuden ajan johtaja - Kyber
Lähettänyt JYU EMBA klo 10.34
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudempi teksti Vanhempi viesti Etusivu
Tilaa: Lähetä kommentteja (Atom)
JYU EMBA uutuusohjelma syksyllä 2022!
Mitä odotan Nordic Business Forumilta 2022?
Jaetaan käytännön vinkki heti aluksi. Kokosin NBF 2022 puhujat avoimeen twitter-listaan, jonka kuka tahansa voi tilata täältä . Olen tehnyt...
Kolmen kärki – timantteja twiittejä #nbforum2022 tapahtumasta
Kiitos huikeasta Nordic Business Forumista . Iso kiitos kuuluu niin tapahtuman järjestäjille, esiintyjille kuin kaikille aktiivisille osalli...
Tarkoituksella vai siitä huolimatta?
Olin tässä hiljattain taas kerran tilaisuudessa, jossa korostettiin virheistä oppimista ja niiden sallimista. Tämän kaltaista puhetta kuulee...
Miksi palavereja oikein pidetään, mikä on niiden ydintarkoitus? Tämä blogi vastaa tuohon kysymykseen. Samalla blogissa julkaistaan ja kommen...
Vaikuttavaa johtamiskoulutusta jo 38 vuotta!
JYU EMBA. Kansainvälisesti akkreditoitu.
Hae EMBA-opintoihin - joustava aloitus
Scale-up-yritykset nostavat Suomen lentoon?
Teema: Yksinkertainen. Sisällön tarjoaa Blogger.